**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PLUNGĖS RAJONO SAVIVALDYBĖS 2021 METŲ BIUDŽETO VYKDYMO ATASKAITŲ RINKINIO PATVIRTINIMO**

2022 m. liepos 28 d. Nr. T1-

Plungė

Vadovaudamasi Lietuvos Respublikos biudžeto sandaros įstatymo 36 straipsnio 3 dalimi ir Lietuvos Respublikos vietos savivaldos įstatymo 16 straipsnio 2 dalies 15 punktu, Plungės rajono savivaldybės taryba n u s p r e n d ž i a:

Patvirtinti pridedamus:

1. Plungės rajono savivaldybės 2021 metų biudžeto vykdymo ataskaitų rinkinį (1 priedas):

1.1. Biudžeto pajamų ir išlaidų plano vykdymo 2021 m. gruodžio 31 d. ataskaitą (forma Nr. 1- sav.);

1.2. Biudžeto išlaidų sąmatos vykdymo 2021 m. gruodžio 31 d. ataskaitą (forma Nr. 2 - sav.);

1.3. Paaiškinimą prie Plungės rajono savivaldybės 2021 metų biudžeto vykdymo ataskaitos.

2. 53 336,494 tūkst. eurų pajamų (2 priedas), iš jų: 154,203 tūkst. eurų - iš Savivaldybės biudžeto išlaikomų įstaigų gautų pajamų už prekes ir paslaugas; 608,272 tūkst. eurų - įmokų už išlaikymą švietimo, socialinės apsaugos ir kitose įstaigose ir 231,347 tūkst. eurų - už ilgalaikio ir trumpalaikio materialiojo turto nuomą (3 priedas).

3. 57 666,206 tūkst. eurų išlaidų (53 845,389 tūkst. eurų – asignavimų, 3 820,817 tūkst. eurų - paskoloms grąžinti); iš jų: 24 919,049 tūkst. eurų - darbo užmokesčiui ir 18 046,324 tūkst. eurų - turtui įsigyti:

3.1. 27 595,576 tūkst. eurų - savarankiškosioms Savivaldybės funkcijoms vykdyti (4 priedas);

3.2. 3 386,816 tūkst. eurų - valstybinėms (perduotoms savivaldybėms) funkcijoms vykdyti (5 priedas);

3.3. 10 417,480 tūkst. eurų - įstaigoms ugdymo reikmėms finansuoti (6 priedas);

3.4. 12 787,525 tūkst. eurų - įstaigoms ir projektams iš kitų dotacijų finansuoti (7 priedas);

3.5. 966,464 tūkst. eurų - biudžetinių įstaigų gautų lėšų ir pajamų už nuomą (8 priedas);

3.6. 2 512,345 tūkst. eurų – 2020 metais nepanaudotų biudžeto lėšų (9 priedas);

3.7. 2021 metų biudžeto asignavimų panaudojimo pagal 2021-2023 metų strateginio veiklos plano programas (10 priedas).

Savivaldybės meras

SUDERINTA:

Administracijos direktorius Mindaugas Kaunas

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Finansų ir biudžeto skyriaus vedėjo pavaduotoja Margarita Tamošauskienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS 2021 METŲ BIUDŽETO VYKDYMO ATASKAITŲ RINKINIO PATVIRTINIMO“**

2022 m. gegužės 4 d.

Plungė

**1. Parengto teisės akto projekto tikslai, uždaviniai, problemos esmė.**

Parengtu teisės akto projektu pagal dabar galiojančią teisinę bazę Savivaldybės tarybai teikiama tvirtinti Plungės rajono savivaldybės 2021 metų biudžeto vykdymo ataskaitų rinkinį.

Plungės rajono savivaldybės tarybos 2021 m. vasario 18 d. sprendimu Nr. T1-50 patvirtintas Plungės rajono savivaldybės 2021 metų biudžetas:

43 751,2 tūkst. eurų pajamų, iš jų – 1 053,5 tūkst. eurų iš biudžetinių įstaigų pajamų už prekes, teikiamas paslaugas ir turto nuomą į Savivaldybės biudžetą;

Plungės rajono savivaldybės 2021 metų biudžeto asignavimų 47 145,1 tūkst. eurų ir 1 152,9 tūkst. eurų – paskoloms grąžinti;

Plungės rajono savivaldybės 2021 metų skolintų lėšų –1 800,0 tūkst. eurų.

Tuo pačiu sprendimu Savivaldybės taryba nusprendė 2021 metais panaudoti 2020 metais nepanaudotų biudžeto lėšų likutį – 2 746,7 tūkst. eurų.

Per 2021 metus biudžeto apimtis, gavus papildomų pajamų ir jas patvirtinus Savivaldybės tarybos sprendimais, padidėjo, ir metų pabaigoje pajamų planas buvo 53 197,5 tūkst. eurų. (2020 m. pabaigoje - 50 856,0 tūkst. eurų). Savivaldybės biudžeto pajamų planas per metus iš viso padidintas 9 446,3 tūkst. Eurų,. 7 339,2 tūkst. eurų padidėjo dotacijos.

2020 metais pajamų planas buvo padidintas 7 891,2 tūkst. eurų; iš jų – 8 047,2 tūkst. eurų buvo papildomai gauta dotacijų.

2021 metais paimta 4403,4 tūkst. eurų ilgalaikių paskolų, iš jų – 2685,2 tūkst. eurų paskolai grąžinti, siekiant sumažinti palūkanas.

2021 metais buvo grąžintos dvi trumpalaikės paskolos, paimtos 2020 metais (793,8 tūkst. eurų buvo grąžinti iš dotacijos, skirtos 2020 metais negautoms pajamoms padengti, 668,2 tūkst. eurų – iš Savivaldybės biudžeto).

**2. Kaip šiuo metu yra sprendžiami projekte aptarti klausimai.**

Plungės rajono savivaldybės 2021 metų biudžeto vykdymo ataskaitų rinkinys tvirtinamas vieną kartą per metus.

**3. Kodėl būtina priimti sprendimą, kokių pozityvių rezultatų laukiama.**

Patvirtintas tarybos sprendimas atitiks šiuo metu galiojančius teisės aktus.

**4. Siūlomos teisinio reguliavimo nuostatos.**

Teisės akto projektas parengtas pagal Lietuvos Respublikos biudžeto sandaros įstatymo 36 straipsnio 3 dalies nuostatas, kuriose teigiama, kad „Savivaldybės biudžeto vykdymo ataskaitų rinkinį tvirtina Savivaldybės taryba pagal rodiklius, nurodytus šio Įstatymo 26 straipsnio 4 dalyje.“

26 straipsnio 4 dalyje teigiama, kad „Sprendime nurodoma:

1) bendra pajamų suma ir jų paskirstymas pagal pajamų rūšis;

2) bendra asignavimų, iš jų darbo užmokesčiui, suma ir jų paskirstymas biudžetinėms įstaigoms ar savivaldybių administracijos padaliniams programoms vykdyti.“

Tvirtinant 2021 metų biudžetą, galiojo Lietuvos Respublikos biudžeto sandaros įstatymo 26 straipsnio 4 dalies nuostata ir buvo teigiama, kad „asignavimai skiriami išlaidoms, iš jų – darbo užmokesčiui, ir turtui įsigyti“, todėl sprendimo projekto prieduose yra nurodyti asignavimai turtui įsigyti, nors tvirtinant 2022 metų biudžetą, prieduose jau nebuvo nurodyti asignavimai turtui įsigyti.

Lietuvos Respublikos vietos savivaldos įstatymo 16 straipsnio 2 dalies 15 punktas teigia, kad „Išimtinė savivaldybės tarybos kompetencija yra savivaldybės biudžeto ir savivaldybės konsoliduotųjų ataskaitų rinkinio tvirtinimas Biudžeto sandaros įstatymo ir Viešojo sektoriaus atskaitomybės įstatymo nustatyta tvarka“.

**5. Pateikti skaičiavimus, išlaidų sąmatas, nurodyti finansavimo šaltinius.**

Ši informacija pateikta 11 punkte „Kita svarbi informacija“ bei teisės akto projekto prieduose.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Pagal dabar galiojančius teisės aktus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Sprendimas viešinamas Plungės rajono savivaldybės interneto svetainėje www.plunge.lt.

**11. Kita svarbi informacija**

**Pajamų plano įvykdymas**

Patikslintas 2021 m. pajamų planas (53 197,5 tūkst. eurų), įvykdytas 100,3 procento arba gauta 139,0 tūkst. daugiau pajamų nei planuota.

Savivaldybės 2021 metų biudžeto pajamų plano pagal pajamų rūšis vykdymas pateiktas 1 lentelėje.

**1 lentelė. Savivaldybės 2021 metų biudžeto pajamų plano vykdymas**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pajamų pavadinimas | 2021 m. biudžeto planas vasario 18 d. | 2021 metų pakeitimai | 2021 m. patikslintas planas | 2021 m. gauta lėšų | Patikslinto plano įvykdymas | Patikslinto plano įvykdymas |
|  |  |  |  | tūkst. | eurų |  | proc. |
| 1 | 2 | 3 | 4 | 5 | 6 | 7 | 8 |
| 1. | Prognozuojamos pajamos pagal finansinių rodiklių įstatymą | 20197 | 2063,2 | 22260,2 | 23429,2 | 1169 | 105,3 |
| 2. | Gyventojų pajamų mokestis | 19063 | 2033,2 | 21096,2 | 22243,0 | 1146,8 | 105,4 |
| 3. | Žemės mokestis | 420 | 0 | 420,0 | 422,4 | 2,4 | 100,6 |
| 4. | Nekilnojamojo turto mokestis | 410 | 15 | 425,0 | 426,4 | 1,4 | 100,3 |
| 5. | Paveldimo turto mokestis | 8 | 7 | 15,0 | 14,8 | -0,2 | 98,7 |
| 6. | Nuomos už valstybinę žemę mokestis | 180 | 6 | 186,0 | 192,6 | 6,6 | 103,5 |
| 7. | Valstybės rinkliava | 40 | 9 | 49,0 | 52,8 | 3,8 | 107,8 |
| 8. | Pajamos iš baudų, konfiskuoto turto ir kitų netesybų | 25 | 0 | 25,0 | 28,2 | 3,2 | 112,8 |
| 9. | Palūkanos | 1 | 0 | 1,0 | 1,6 | 0,6 | 160,0 |
| 10. | Kitos neišvardytos pajamos | 50 | -7 | 43,0 | 47,4 | 4,4 | 110,2 |
| 11. | Kiti pajamų šaltiniai | 2555,5 | 43,9 | 2599,4 | 2533,0 | -66,4 | 97,4 |
| 12. | Ilgalaikio materialiojo turto realizavimo pajamos | 122 | 99 | 221,0 | 296,7 | 75,7 | 134,3 |
| 13. | Vietinė rinkliava | 10 | 4 | 14,0 | 15,2 | 1,2 | 108,6 |
|  |  |  |  |  |  |  |  |
| 1 | 2 | 3 | 4 | 5 | 6 | 7 | 8 |
| 14. | Vietinė rinkliava (už atliekų tvarkymą) | 1265 | -100 | 1165,0 | 1065,5 | -99,5 | 91,5 |
| 15. | Pajamos už ilgalaikio ir trumpalaikio materialiojo turto nuomą | 240,5 | 6,2 | 246,7 | 231,3 | -15,4 | 93,8 |
| 16. | Pajamos už prekes ir paslaugas | 167,8 | 10,6 | 178,4 | 154,2 | -24,2 | 86,4 |
| 17. | Įmokos už išlaikymą švietimo, socialinėse įstaigose | 645,2 | -14,4 | 630,8 | 608,3 | -22,5 | 96,4 |
| 18. | Mokestis už aplinkos teršimą | 45 | 5 | 50,0 | 50,9 | 0,9 | 101,8 |
| 19. | Mokestis už valstybinius gamtos išteklius | 60 | 33,5 | 93,5 | 110,9 | 17,4 | 118,6 |
| 20 | Specialiosios tikslinės dotacijos | 20998,7 | 7339,2 | 28337,9 | 27374,3 | -963,6 | 96,6 |
|  | IŠ VISO | 43751,2 | 9446,3 | 53197,5 | 53336,5 | 139,0 | 100,3 |

2021 metais surinktų pajamų, mokesčių ir gautų dotacijų struktūra procentais pavaizduota 1 paveiksle.

Dotacijų dalis Savivaldybės gautose pajamose 2018 metais – 46,2 procento biudžeto pajamų, 2019 metais – 47,2 procento, 2020 metais 55,9 procento, o 2021 metais – 51.3 procento .

**1 pav. Plungės rajono savivaldybės 2021 metų biudžeto pajamų struktūra, procentais**

2 paveiksle parodyta, kaip keitėsi biudžeto pajamų struktūra (mln. eurų) 2017-2021 metais.

**2 pav. Biudžeto pajamų struktūra 2018–2021 m., mln. eurų**

2 paveiksle matyti, kad per 2018-2021 metus Savivaldybės biudžeto pajamų dalyje žymiai didėjo dotacijos, pajamų mokestis 2021 metais taip pat didėjo, jeigu lyginsime su ankstesniais metais.

2021 metų pradžioje Finansinių rodiklių įstatymu buvo suplanuotas GPM surinkimas apie 19,1 mln. eurų, 2021 m. birželio 22 d. patikslintas Finansinių rodiklių įstatymas, kuriame jau buvo suplanuota, kad Plungės rajono savivaldybė GPM surinks 20,7 mln. eurų. Gyventojų pajamų mokesčio per 2022 metus buvo surinkta 22,2 mln. eurų.

GPM 2020 metų pradžioje buvo planuojamas 19 mln. eurų, bet surinkta tik 18 mln. eurų.

Nuo 2017 metų Savivaldybės biudžete apskaitomos Europos Sąjungos finansinės paramos lėšos. 2018 metais buvo planuojama apie 3,7 mln. eurų, planas įvykdytas 3,2 mln. eurų; 2019 metais buvo planuojama apie 4,6 mln. eurų, planas įvykdytas 4,5 mln. eurų, 2020 metais ES lėšų planas 4,4 mln. eurų buvo įvykdytas 4,2 mln. eurų, o 2021 metais planas buvo 4,1 mln. eurų, įvykdytas 3,7 mln. eurų.

Visų Savivaldybės biudžeto pajamų plano vykdymo dinamika matome 3 paveikslėlyje., kur parodyta, kaip keitėsi Savivaldybės biudžeto pajamos per pastaruosius 5 metus, t. y. 2017-2021 metais.

**3 pav. Biudžeto pajamų plano ir jo vykdymo dinamika 2017–2021 m., mln. eurų**

Dėl 2021 metais dėl Savivaldybės tarybos sprendimais juridiniams ir fiziniams asmenims suteiktų mokesčių lengvatų į Savivaldybės biudžetą negauta 71,7 tūkst. eurų pajamų.

Suteiktų mokesčių lengvatų suma pagal pajamų rūšis parodyta 2 lentelėje.

**2 lentelė. 2021 metais Savivaldybės suteiktos lengvatos**

|  |  |  |  |
| --- | --- | --- | --- |
| Suteiktos lengvatos pagal pajamų rūšis | Savivaldybės tarybos sprendimais | Įstatymu / Vyriausybės nutarimu | Iš viso |
|  |  | tūkst. eurų |  |
| Žemės mokesčio | 0 | 45,9 | 45,9 |
| Žemės nuomos mokesčio | 9,3 | 7,3 | 16,6 |
| Fiksuoto pajamų mokesčio, įsigijus verslo liudijimus | 6,7 | 0 | 6,7 |
| Nekilnojamojo turto mokesčio | 2,5 | 0 | 2,5 |
| **Iš viso:** | **18,5** | **53,2** | **71,7** |

**Išlaidų plano įvykdymas**

Patikslintas 2021 m. išlaidų planas – 60 412,5 tūkst. eurų. Išlaidų planas įvykdytas 95,4 procento (2020 m. išlaidų planas buvo įvykdytas 94,4 procento).

Biudžeto išlaidos vykdytos pagal 8 programas, numatytas Plungės rajono savivaldybės strateginiame veiklos plane.

4 paveiksle parodyta, kiek 2018-2021 metais biudžeto išlaidų (mln. eurų) tenka kiekvienai programai bei jų dinamika.

**4 pav. Biudžeto išlaidų dinamika pagal programas 2018– 2021 metais, mln. eurų**

Savivaldybės biudžeto išlaidas 2021 metais (57 666,2 tūkst. eurų) (2020 m. buvo 51 676,6 tūkst. eurų) sudaro:

- darbo užmokestis – 24 919,0 tūkst. eurų (2020 m. - 22 984,7 tūkst. eurų);

- socialinio draudimo įmokos – 385,7 tūkst. eurų (2020 m. – 355,5tūkst. eurų);

- prekių ir paslaugų naudojimo išlaidos – 7 941,3 tūkst. eurų (2020 m. – 8 601,7 tūkst. eurų);

- palūkanų išlaidos – 61,8 tūkst. eurų (2020 m. – 55,0 tūkst. eurų);

- socialinės išmokos (pašalpos) – 4 350,3 tūkst. eurų (2020 m. - 3 325,3 tūkst. eurų);

- kitos išlaidos – 1 961,7 tūkst. eurų; (2020 m. – 1 314,1tūkst. eurų):

- materialiojo ir nematerialiojo turto įsigijimo išlaidos – 12 763,6 tūkst. eurų (2020 m. – – 13 869,6 tūkst. eurų);

- išlaidos dėl finansinių įsipareigojimų vykdymo (paskolų grąžinimas) – 5 282,8 tūkst. eurų (iš jų – 1462,0 tūkst. eurų – trumpalaikės paskolos, 3820,8 tūkst. eurų – ilgalaikės paskolos) (2020 m. – 1 170,7 tūkst. eurų ilgalaikių paskolų);

2021 metų pabaigoje į valstybės biudžetą grąžinta 59,9 tūkst. eurų nepanaudotų lėšų:

1. 32,3 tūkst. eurų - valstybinėms (perduotoms Savivaldybei) funkcijoms vykdyti, iš jų:

1.1. 9,9 tūkst. eurų - socialinėms paslaugoms finansuoti;

1.2. 13,6 tūkst. eurų - socialinei paramai mokiniams;

1.3. 7,5 tūkst. eurų - socialinėms išmokoms ir kompensacijoms skaičiuoti ir mokėti;

1.4. 0,8 tūkst. eurų – būsto nuomos mokesčio daliai kompensuoti;

1.5. 0,1 tūkst. eurų žemės ūkio funkcijai vykdyti;

1.6. 0,2 tūkst. eurų – vykdyti neveiksnių asmenų būklės peržiūrėjimo funkciją;

1.7. kitų valstybinėms (perduotoms savivaldybei) funkcijoms vykdyti lėšų grąžinta 0,2 tūkst. eurų.

2. Mokinio krepšelio lėšų grąžinta 1,5 tūkst. eurų.

3. Kitų tikslinių dotacijų – 26,1 tūkst. eurų. Iš jų:

3.1. dėl konsultacijų mokiniams, patiriantiems mokymosi sunkumų – 1,3 tūkst. eurų;

3.2. išlaidoms, susijusioms su pedagoginių darbuotojų skaičiaus optimizavimu, apmokėti – 1,3 tūkst. eurų;

3.3. lėšos konsultacijoms, skirtoms mokinių mokymosi praradimams kompensuoti – 16,5 tūkst. eurų;

3.4. mokinių, pasirinkusių laikyti brandos egzaminus 2021 m., konsultacijoms – 1,1 tūkst. eurų;

3.5. naujoms mokytojų padėjėjų pareigybėms savivaldybėse ir valstybinėse mokyklose 2021 m. įsteigti – 3,4 tūkst. eurų;

3.6. neformaliajam vaikų švietimui – 2,2 tūkst. eurų;

3.7. skaitmeninio ugdymo plėtrai – 0,2 tūkst. eurų;

3.8. kitos dotacijos - 0,1 tūkst. eurų.2021 metų pradžioje nepanaudotas 2020 metų biudžeto lėšų likutis buvo 2 746,7 tūkst. eurų

Ketverių metų išlaidų dinamika (mln. eurų), analizuojant plano įvykdymą, pavaizduota 5 paveiksle.

**5 pav. Plungės rajono savivaldybės biudžeto 2017 – 2021 metų išlaidų dinamika, mln. eurų**

Savivaldybės biudžeto 2018-2021 metų asignavimų pokytis, analizuojant plano įvykdymą pagal ekonominį paskirstymą, pavaizduotas 6 paveiksle.

**6 pav. 2018-2021 metų asignavimų (mln. eurų) pagal ekonominį paskirstymą**

Nuo 2017 metų Savivaldybės biudžete apskaitomos Europos Sąjungos finansinės paramos lėšos. Padidėjus biudžetui, atsirado galimybė skirti daugiau lėšų prisidėti prie projektų, vykdomų iš Savivaldybės ir ES lėšų – iš savarankiškųjų funkcijų. Taip pat daugiau lėšų buvo skirta priemonei „Savivaldybės infrastruktūros objektų planavimas, priežiūra ir statyba“. 2020 metais priemonei „Savivaldybės vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti“ buvo skirta beveik 5 mln. eurų dotacija, kai kitais 2017-2019 metais buvo skiriama apie 1,3-3,0 mln. eurų, 2021 metais šiai priemonei skirta apie 2,6 mln. eurų.

Didžiausią asignavimų dalį Savivaldybės biudžete sudaro darbo užmokestis su socialinio draudimo įmokomis.

2019 metais darbo užmokestis su soc. draudimo įmokomis didėjo 1,8 mln. eurų, palyginti su 2018 metais. 2020 metais, palyginti su 2019 metais, darbo užmokestis su soc. draudimo įmokomis didėjo 2,5 mln. eurų. 2021 metais, palyginti su 2020 metais, darbo užmokestis su soc. draudimo įmokomis didėjo 2,0 mln. eurų. Paskutiniais ketveriais metais didėjo minimali mėnesinė alga (3 lentelė), didintas kultūros, socialinių darbuotojų darbo užmokestis, valstybės tarnautojų, valstybės ir savivaldybių biudžetinių įstaigų darbuotojų pareiginės algos (atlyginimo) bazinis dydis paskutiniais metais taip pat didėjo (4 lentelė), priimti įvairūs Lietuvos Respublikos Vyriausybės nutarimai, todėl buvo didinamas darbo užmokestis tiek valstybės tarnautojams, tiek biudžetinių įstaigų darbuotojams, dirbantiems pagal darbo sutartis.

**3 lentelė. Minimalios mėnesinės algos pokyčiai 2018-2021 metais**

|  |  |
| --- | --- |
| Data, nuo kada keitėsi | MMA dydis, eurais |
| 2018-01-01 | 400 |
| 2019-01-01\* | 555 |
| 2020-01-01 | 607 |
| 2021-01-01 | 642 |

\*Įsigaliojus Valstybinio socialinio draudimo (VSD) įstatymo pakeitimams, VSD įmokos yra perkeliamos darbuotojui, sujungus darbuotojo ir darbdavio mokesčius. Be įstatymo pakeitimų, MMA būtų buvęs 430.

**4 lentelė Pareiginės algos bazinio dydžio pokyčiai 2018-2021 metais**

|  |  |
| --- | --- |
| Data, nuo kada keitėsi | Bazinis dydis, eurais |
| 2018-01-01 | 132,5 |
| 2019-01-01\* | 173,0 |
| 2020-01-01 | 176,0 |
| 2021-01-01 | 177,0 |

\*Įsigaliojus Valstybinio socialinio draudimo (VSD) įstatymo pakeitimams, VSD įmokos yra perkeliamos darbuotojui, sujungus darbuotojo ir darbdavio mokesčius. Be įstatymo pakeitimų bazinis dydis būtų buvęs 134,2.

Asignavimus turtui įsigyti sudaro lėšos, už kurias įsigytas turtas, skolintos lėšos (nėra paskolų atidavimo), lėšos Valstybės investicijų programoje numatytoms kapitalo investicijoms finansuoti, Europos Sąjungos ir kitos tarptautinės finansinės paramos ir bendrojo finansavimo lėšos. 2018-2021 metais buvo vykdoma daug įvairų projektų ir šios išlaidos didėjo. Net 13,3 mln. eurų buvo skirta turtui įsigyti 2020 metais (2,4 mln. eurų daugiau, nei 2019 metais). 2021metais asignavimai turtui dar 1 mln. eurų didesni nei 2020 metais. Asignavimų turtui didėjimą lėmė didesnės išlaidos Ekonominės ir projektinės veiklos programoje:

2018 m. – 6,3 mln. eurų

2019 m. – 6,6 mln. eurų

2020 m. – 8,9 mln. eurų

2021 m. – 9,7 mln. eurų

Savivaldybės veiklos valdymo programoje:

2018 m. – 0,2 mln. eurų

2019 m. – 0,2 mln. eurų

2020 m. – 0,5 mln. eurų

2021 m. – 1.9 mln. eurų

Infrastruktūros objektų priežiūros ir ūkinių subjektų rėmimo programoje:

2018 m. –1,5 mln. eurų

2019 m. –2,8 mln. eurų

2020 m. –4,0 mln. eurų

2021 m. –2,1 mln. eurų

Kitos išlaidos dėl didėjusio biudžeto, padidėjusių kainų 2021 metais taip pat didėjo. Nemaža dalis iš asignavimų savarankiškosioms funkcijoms vykdyti kitų išlaidų buvo naudojama įvairiems projektams finansuoti, vietinės reikšmės keliams (gatvėms) tiesti, taisyti, prižiūrėti, infrastruktūros objektams planuoti, prižiūrėti ir statyti.

Kitų išlaidų dalis 2018-2019 metų biudžetuose nelabai skiriasi (10,2-10,9 mln. eurų), bet 2020-2021 metais kitų išlaidų dalis sudarė 13,3-14,3 mln. eurų. Asignavimų išlaidoms (be darbo užmokesčio) didėjimą lėmė didesnės išlaidos Ekonominės ir projektinės veiklos programoje:

2018 m. – 0,3 mln. eurų

2019 m. – 0,6 mln. eurų

2020 m. – 1,7 mln. eurų

2021 m. – 1,0 mln. eurų

Taip pat didėjo skiriami asignavimai išlaidoms ir Infrastruktūros objektų priežiūros ir ūkinių subjektų rėmimo programoje (2020 metais).

2018 m. – 1,0 mln. eurų

2019 m. – 1,0 mln. eurų

2020 m. – 1,7 mln. eurų

2021 m. – 0,8 mln. eurų

Didėjo asignavimai (be darbo užmokesčio) išlaidoms ir kitose programose. Asignavimai Socialiai saugios ir sveikos aplinkos kūrimo programai labai didėjo 2021 metais:

2018 m. – 3,8 mln. eurų

2019 m. – 3,8 mln. eurų

2020 m. – 3,7 mln. eurų

2021 m. – 5,5 mln. eurų

**Išlaidos pagal funkcinę klasifikaciją**

5 lentelėje ir 7 paveiksle parodyta, kaip 2021 m. buvo paskirstytos Savivaldybės biudžeto lėšos pagal funkcinę klasifikaciją.

**5 lentelė. 2021 metų biudžeto išlaidos pagal funkcinę klasifikaciją**

|  |  |  |  |  |
| --- | --- | --- | --- | --- |
| Funkcinės klasifikacijos kodas | Išlaidos pagal funkcinę klasifikaciją | Patikslintas ataskaitinio laikotarpio planas | Įvykdyta | Procentinė viso biudžeto dalis |
| tūkst. eurų | | proc. |
| 1. | Bendros valstybės paslaugos | 4908.4 | 4 816.1 | 8.4 |
| 2. | Gynyba | 33.1 | 33.0 | 0.1 |
| 3. | Viešoji tvarka ir visuomenės apsauga | 777.5 | 777.2 | 1,3 |
| 4. | Ekonomika | 6 797.4 | 6 084.4 | 10.6 |
| 5. | Aplinkos apsauga | 2 614.5 | 1 673.4 | 2.9 |
| 6. | Būstas ir komunalinis ūkis | 2 470.0 | 2 301.8 | 4.0 |
| 7. | Sveikatos apsauga | 1 207.4 | 1 192.5 | 2.1 |
| 8. | Poilsis, kultūra ir religija | 9 505.3 | 9 280.0 | 16.1 |
| 9. | Švietimas | 20 027.5 | 19 813.8 | 34.4 |
| 10. | Socialinė apsauga | 6 787.3 | 6 411.2 | 11.1 |
| **Iš viso asignavimų** | | **55 129.4** | **52 383.4** |  |
|  | Finansinių įsipareigojimų vykdymo išlaidos (grąžintos paskolos) | 5 283.1 | 5 282.8 | 9.2 | |
| **Iš viso išlaidų** | | **60 412.5** | **57 666.2** | **100,0** | |

**7 pav. 2021 m. biudžeto išlaidos pagal funkcinę klasifikaciją, procentais**

**2021 m. Savivaldybės administracijos direktoriaus**

**rezervo lėšų panaudojimas**

Tvirtinant Plungės rajono savivaldybės 2021 m. biudžetą, priemonei „Savivaldybės administracijos direktoriaus rezervas“ numatyta 100 tūkst. eurų. Metų pabaigoje (įvertinus poreikį ir Lietuvos Respublikos Vyriausybės nutarimais išlaidoms kompensuoti gautą sumą) minėtos priemonės patikslintas planas – 15,2 tūkst. eurų. Panaudojimas - 10,47 tūkst. eurų.

Direktoriaus rezervas panaudotas pagal Plungės rajono savivaldybės tarybos 2019 m. gruodžio 19 d. sprendimu Nr. T1-306 patvirtintą Plungės rajono savivaldybės administracijos direktoriaus rezervo lėšų naudojimo tvarkos aprašą, parengtais Savivaldybės administracijos direktoriaus įsakymais.

Visos lėšos panaudotos, Savivaldybės administracijai ir jai pavaldžioms įstaigoms, siekiant šalinti COVID-19 ligos padarinius ir valdyti pandemijos plitimą: pirktos medicininės ir dezinfekcinės priemonės, apmokėtos karantinuotų asmenų pervežimo, išrašomų iš stacionarių asmens sveikatos priežiūros įstaigų tęsti COVID-19 ligos gydymo ambulatoriškai, transportavimą į šių asmenų namus ar į kitą gyvenamąją vietą, jeigu tokie asmenys neturi galimybės grįžti nuosavu ar artimųjų transportu, išlaidos, mobilaus punkto ir patalpų dezinfekavimo išlaidos, mobiliajame punkte dviejų bendrosios praktikos slaugytojų po 0,5 etato krūviu darbo užmokesčio išlaidos.

Savivaldybės administracija, vadovaudamasi Lietuvos Respublikos finansų ministerijos nurodymais, pateikė 3 prašymus šalinti COVID-19 ligos padarinius ir valdyti jos plitimą išlaidoms kompensuoti: iš viso 191 407,56 eurus. Savivaldybei kompensuota suma – 146 915 eurų. Gautos lėšos pagal patirtas išlaidas, patikslinus Savivaldybės biudžetą, skirtos: SĮ „Plungės būstas“ – 125 703 eurai, Visuomenės sveikatos biurui – 736 eurai, Savivaldybės administracijai – 20 113 eurų, VšĮ Plungės rajono savivaldybės ligoninei – 363 eurai.


Plungės rajono savivaldybei kompensuota 146 915 eurų. Tai sumažino direktoriaus rezervo išlaidas.

**Išlaidos švietimui**

2021 m., kaip ir ankstesniais metais, švietimui buvo skirta daugiausia lėšų – 34,4 proc. visų biudžeto lėšų. 6 lentelėje pateikiame skaičiavimus, kiek kurioje švietimo įstaigoje Savivaldybei 2021 metais kainavo vieno vaiko, mokinio išlaikymas, lavinimas.

**6 lentelė. Lėšų, skirtų 2021 metais švietimo įstaigoms, analizė, tūkst. eurų**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil. Nr. | Švietimo įstaiga | Savarankiškosios savivaldybių funkcijos, kitos dotacijos | | | Dotacija ugdymo reikmėms finansuoti | | | **IŠ VISO** | |
| Viso išlaidų 2021 m. | Mokinių sk. 2021-09-01 | **Tenka biudžeto lėšų 1 mok.** | Viso išlaidų 2021 m. | Mokinių sk. 2021-09-01 | **Tenka lėšų ugd. reikm. 1 mok.** | **VISO IŠLAIDŲ** | **Tenka visų išlaidų 1 vaikui, mokiniui** |
| 1 | 2 | 3 | 4 | 5 | 6 | 7 | 8 | 9 | 10 |
| 1 | "Saulės" gimnazija | 319.7 | 675 | **0.47** | 1118.3 | 675 | **1.66** | **1438.0** | **2.13** |
| 2 | Senamiesčio mokykla | 304.0 | 820 | **0.37** | 1285.8 | 820 | **1.57** | **1589.8** | **1.94** |
| 3 | Alsėdžių Stanislovo Narutavičiaus gimn. | 412.3 | 253 | **1.63** | 651.5 | 253 | **2.58** | **1063.8** | **4.20** |
| 4 | Kulių gimnazija | 266.0 | 223 | **1.19** | 569.6 | 223 | **2.55** | **835.6** | **3.75** |
| 5 | Žemaičių Kalvarijos Motiejaus Valančiaus gimn. | 254.2 | 220 | **1.16** | 558.4 | 220 | **2.54** | **812.6** | **3.69** |
| 6 | "Ryto"pagrindinė mokykla | 306.3 | 793 | **0.39** | 1305.5 | 793 | **1.65** | **1611.8** | **2.03** |
| 7 | Akademiko Adolfo Jucio progimnazija (nuo rugsėjo 1 d. prijungta Vysk. MotiejausValančiaus pradinė m.) | 311.0 | 457 | **0.68** | 865.1 | 457 | **1.89** | **1176.1** | **2.57** |
| 8 | "Babrungo" progimnazija | 163.1 | 163 | **1.00** | 358.7 | 163 | **2.20** | **521.8** | **3.20** |
| 9 | Lopšelis-darželis "Pasaka" | 470.3 | 211 | **2.23** | 463.9 | 211 | **2.20** | **934.2** | **4.43** |
| 10 | Lopšelis-darželis "Vyturėlis" | 669.6 | 314 | **2.13** | 441.0 | 314 | **1.40** | **1110.6** | **3.54** |
| 11 | Lopšelis-darželis "Rūtelė" | 437.5 | 225 | **1.94** | 344.4 | 225 | **1.53** | **781.9** | **3.48** |
| 12 | Lopšelis-darželis "Saulutė" | 423.0 | 226 | **1.87** | 329.6 | 226 | **1.46** | **752.6** | **3.33** |
| 13 | Lopšelis-darželis "Raudonkepuraitė" | 389.9 | 202 | **1.93** | 342.4 | 202 | **1.70** | **732.3** | **3.63** |
| 14 | Lopšelis-darželis "Nykštukas" (nuo rugsėjo 1 d. prijungtas Žlibinų kultūros centro Kantaučių skyrius) | 301.7 | 150 | **2.01** | 270.9 | 150 | **1.81** | **572.6** | **3.82** |
| 15 | Sporto ir rekreac. centras | 479.3 | 467 | **1.03** | 28.2 | 467 | **0.06** | **507.5** | **1.09** |
| 16 | M.Oginskio meno mok. | 1046.0 | 574 | **1.82** | 39.4 | 574 | **0.07** | **1085.4** | **1.89** |
| 17 | Platelių meno mokykla | 303.7 | 189 | **1.61** | 13.6 | 189 | **0.07** | **317.3** | **1.68** |
| 18 | Specialiojo ugdymo centras | 565.5 | 82 | **6.90** | 443.5 | 82 | **5.41** | **1009.0** | **12.30** |
| 19 | Liepijų mokykla (iki rugsėjo 1 d. Šateikių pagr. mok. ir Platelių gimn.) | 485.9 | 295 | **1.65** | 870.9 | 295 | **2.95** | **1356.8** | **4.60** |
| **iš viso** | | **7909.1** | **6539** | **1.21** | **10300.7** | **6539** | **1.58** | **18209.7** | **2.78** |
|  | | | | | | | | | | |
| Mokinių skaičius visose švietimo įstaigose rodomas 2021 metų rugsėjo 1 d.  Įstaigose, kuriose buvo vykdomos reorganizacijos ( Liepijų mokykla, Akademiko Adolfo Jucio progimnazija, lopšelis-darželis „Nykštukas“) visų 2021 metų asignavimai rodomi reorganizuotose įstaigose. | | | | | | | | | | |




**8 pav. Lėšos, skirtos vienam mokiniui, vaikui švietimo įstaigose 2021 metais, tūkst. eurų**


8 paveiksle grafiškai pavaizduota, kaip 2021 metais švietimo įstaigoms iš visų finansavimo šaltinių buvo paskirstytas finansavimas, skiriamas vienam mokiniui, vaikui išlaikyti, ugdyti.

Kol kas sunku palyginti, kaip keitėsi finansavimas, skiriamas vienam mokiniui, vaikui išlaikyti, ugdyti 2021 ir ankstesniais metais įstaigose, kurios 2021 m. rugsėjo 1 d. buvo reorganizuotos, nes buvo mokamos išeitinės išmokos darbuotojams, iki 2021 m. rugsėjo 1 d. lėšos rodomos dar nereorganizuotose įstaigose

9 paveiksle parodyta, kiek asignavimų 2021 metais buvo skirta vienam mokiniui iš savarankiškųjų bei kitų dotacijų, be dotacijos ugdymo reikmėms finansuoti lėšų, o 10 paveiksle parodyta, kiek asignavimų 2021 metais buvo skirta vienam mokiniui iš dotacijos ugdymo reikmėms finansuoti.

****

**9 pav. Lėšos, skirtos vienam mokiniui, vaikui švietimo įstaigose 2021 metais iš savarankiškųjų bei kitų dotacijų, tūkst. eurų**

****

**10 pav. Lėšos, skirtos vienam mokiniui, vaikui švietimo įstaigose 2021 metais iš dotacijos ugdymo reikmėms finansuoti.**

**Mokėtinos ir gautinos sumos**

Plungės rajono savivaldybės mokėtinos sumos 2021 m. gruodžio 31 d. buvo 7801,4 tūkst. eurų, iš jų 7295,2 tūkst. eurų – paskolos (2020 m. gruodžio 31 d. paskolos likutis buvo 8174,6 tūkst. eurų, iš jų 1462,0 tūkst. eurų Lietuvos Respublikos finansų ministerijos trumpalaikės paskolos).

Ilgalaikių įsipareigojimų, kurių terminas ilgesnis negu 1 metai, likutis 2021 m. gruodžio 31 d. – 7384,1 tūkst. eurų, iš jų 88,9 tūkst. eurų – grąžintinos VIPA dotacijos, 7295,5 tūkst. eurų ilgalaikės Savivaldybės paskolos. Palyginti su 2020 m. gruodžio 31 d., ilgalaikių įsipareigojimų, kurių terminas ilgesnis negu 1 metai padidėjo 593,5 tūkst. eurų.

Mokėtinos sumos 2021 m. gruodžio 31 d. palyginti su 2020 m. gruodžio 31 d., sumažėjo 1343,2 tūkst. eurų, iš jų finansinio įsipareigojimų vykdymo išlaidos (paskolos) sumažėjo 879,4 tūkst. eurų (sumažėjimui reikšmės turėjo 2020 m. gruodžio 31 d. buvusi Lietuvos Respublikos finansų ministerijos trumpalaikė paskola) .

Einamiesiems mokėjimams (už gruodžio mėnesį) dengti yra numatytos lėšos Savivaldybės 2022 metų biudžete.

**Paskolos, palūkanos ir kitos grąžintinos lėšos**

Per 2021 metus paimta 4403,4 tūkst. eurų ilgalaikių paskolų, iš jų – 2685,2 tūkst. eurų paskolai grąžinti, siekiant sumažinti palūkanas.

2019 m. birželio 19 d. Finansų ministerijos raštu Nr. (24.40E)-6K-1903350 „Dėl projektų tinkamumo finansuoti savivaldybės pasiskolintomis lėšomis“ tinkamu finansuoti Savivaldybės pasiskolintomis lėšomis pagal Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies 2 punktą buvo pripažintas projektas „Universalaus sporto ir sveikatingumo komplekso Plungėje, Mendeno g. 1C, statyba (I etapas)“ ir leista skolintis 900 tūkst. eurų.

2019 metais minėtam projektui pasiskolinta 27,7 tūkst. eurų, 2020 metais – 386,0 tūkst. eurų. Iš viso per 2019-2020 metus šiam projektui pasiskolinta 413,7 tūkst. eurų.

Savivaldybės biudžeto atitiktis Fiskalinės sutarties įgyvendinimo konstitucinio įstatymo nuostatoms turi būti pasiekta per ketverių metų laikotarpį, skaičiuojant nuo pirmų metų, kai pradėta skolintis projektams įgyvendinti.

Planuojant 2022 metų biudžetą, siekiama Savivaldybės biudžeto atitikties Fiskalinės sutarties įgyvendinimo konstitucinio įstatymo nuostatoms.

2020 metais buvo paimtos ir negrąžintos 900,0 tūkst. eurų ir 562,0 0 tūkst. eurų Lietuvos Respublikos finansų ministerijos trumpalaikės paskolos, kurios buvo naudojamos biudžetinių įstaigų darbuotojų darbo užmokesčiui ir socialinio draudimo įmokoms.

2021 metais buvo grąžintos abi trumpalaikės paskolos (793,8 tūkst. eurų buvo grąžinti iš dotacijos, skirtos 2020 metais negautoms pajamoms padengti, 668,2 tūkst. eurų – iš Savivaldybės biudžeto).

Negrąžintų ilgalaikių paskolų likutis 2021 m. gruodžio 31 d. buvo 7 295,2 tūkst. eurų (2020 metų pradžioje ilgalaikių paskolų likutis buvo 6 712,6 tūkst. eurų).

Ilgalaikių paskolų likutis padidėjo 582,6 tūkst. eurų, nes Savivaldybė pasinaudojo galimybe daugiau skolintis pagal Fiskalinės sutarties įgyvendinimo konstitucinio įstatymo 4 straipsnio 4 dalį ir Savivaldybės išlaidos 1,5 procento galėjo viršyti pajamas.

**11 pav. Paskolų likučio dinamika 2017–2021 m. pabaigoje, tūkst. eurų**

Per 2021 metus grąžinta komerciniams bankams ir Finansų ministerijai 3 820,8 tūkst. eurų ilgalaikių paskolų (iš jų – 2685,2 tūkst. eurų iš skolintų lėšų perskolinta paskola). Perskolinus paskolą, 2021 m. sutaupyta 6,5 tūkst. eurų biudžeto lėšų, o per aštuonerius metus, kol bus grąžinta visa paskola, bus sutaupyta 84,4 tūkst. eurų.

Per 2021 metus buvo sumokėta 62,9 tūkst. eurų palūkanų (per 2020 metus buvo sumokėta 55,0 tūkst. eurų palūkanų). Jeigu nebūtų 2021 m. rugsėjo mėnesį perskolinta paskola (2685.3 tūkst. eurų), palūkanų būtų sumokėta dar 6,5 tūkst. eurų daugiau, nes paskola, kuri buvo perskolinta, buvo suteikta didesnėmis palūkanomis.

**12 pav. Palūkanų mokėjimo dinamika 2017–2021 m. tūkst. eurų**

Savivaldybė 2021 metų pabaigoje turėjo 8 pasirašytas sutartis su komerciniais bankais ir Finansų ministerija dėl ilgalaikių paskolų. 2021 metų pradžioje baigta grąžinti viena ilgalaikė paskola, viena paskola buvo perskolinta. Pagal dabar pasirašytas sutartis atidavimas bus vykdomas iki 2032 metų.

Paimtų ilgalaikių paskolų atidavimas iki 2032 metų parodytas 7 lentelėje.

Lentelėje nurodytas ir paskolos, dėl kurios 2022 metų pradžioje pasirašyta sutartis, grąžinimas.

**7 lentelė Paimtų ilgalaikių paskolų atidavimas iki 2032 metų**



Savivaldybės įmonių paskolų, kurioms suteiktos garantijos, likutis 2021 m. gruodžio 31 d. sudarė 1332,1 tūkst. eurų.

Savivaldybės skola neviršija finansinių rodiklių įstatymu nustatyto skolinimosi limito.

2021 m. strateginiame veiklos plane buvo nauja priemonė „VIPA dotacijos grąžinimas“. Dotacijos iš VIPA skiriamos nuosavam indėliui prie ES lėšomis finansuojamų savivaldybių įgyvendinamų projektų. Ši dotacija skiriama tais atvejais, kai savivaldybės neturi galimybių finansuoti projektų skolintomis lėšomis, nes viršytų įstatymuose numatytus skolinimosi limitus. Įgyvendinus projektus, grąžintiną dotacijos sumą nustato UAB VIPA vadovaudamasi nustatyta vertinimo metodika. Dotacijos pradedamos grąžinti ateinančiais metais pasibaigus projektui pagal patvirtintus grafikus. Per 2021 metus grąžinta 27,8 tūkst. VIPA dotacijų.

8 lentelėje parodyta informacija apie gautų VIPA dotacijų grąžinimą.

Iš lentelės matome, kad grąžintina dotacijos suma skiriasi nuo sumos, kuri buvo VIPA skirta, nes įgyvendinus projektą, grąžintiną dotacijos sumą nustato UAB VIPA vadovaudamasi vertinimo metodika.

**8 lentelė Priemonė "VIPA dotacijos grąžinimas"**



|  |
| --- |
|  |

Finansų ir biudžeto skyriaus vedėja Daiva Mažeikienė

Finansų ir biudžeto skyriaus vedėjo pavaduotoja Margarita Tamošauskienė