**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRIEŠMOKYKLINIO UGDYMO ORGANIZAVIMO MODELIŲ IR GRUPIŲ SKAIČIAUS PLUNGĖS RAJONO SAVIVALDYBĖS BENDROJO UGDYMO MOKYKLOSE, LOPŠELIUOSE-DARŽELIUOSE 2022–2023 MOKSLO METAIS NUSTATYMO**

2022 m. liepos 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo įstatymo 8 straipsniu, Priėmimo į valstybinę ir savivaldybės bendrojo ugdymo mokyklų, profesinio mokymo įstaigų bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, 3 punktu bei Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674, Plungės rajono savivaldybės taryba n u s p r e n d ž i a:

1. Nustatyti šiuos priešmokyklinio ugdymo organizavimo modelius bei grupių skaičių ir jų pagrindu 2022–2023 mokslo metais organizuoti priešmokyklinį ugdymą rajono lopšeliuose-darželiuose bei bendrojo ugdymo mokyklose:

1.1. Priešmokyklinio ugdymo grupė, kurios veiklos trukmė per parą – 4 valandos.

Ugdo priešmokyklinio ugdymo mokytojai, meninio ugdymo mokytojai, teikiamos logopedo, specialiojo pedagogo paslaugos:

Plungės r. Liepijų mokyklos Šateikių skyriuje – 1 grupė (11 mokinių).

1.2. Priešmokyklinio ugdymo grupė, kurios veiklos trukmė per parą – 10,5 valandos.

Ugdo priešmokyklinio ugdymo mokytojai, meninio ugdymo mokytojai, teikiamos logopedo, specialiojo pedagogo paslaugos:

Plungės lopšelyje-darželyje „Raudonkepuraitė“ – 2 grupės;

Plungės lopšelyje-darželyje „Rūtelė“ – 2 grupės;

Plungės lopšelyje-darželyje „Nykštukas“ – 1 grupė;

Plungės lopšelyje-darželyje „Saulutė“ – 2 grupės;

Plungės lopšelyje-darželyje „Vyturėlis“ – 2 grupės;

Plungės lopšelyje-darželyje „Pasaka“ – 2 grupės;

Plungės r. Alsėdžių Stanislovo Narutavičiaus gimnazijos ikimokyklinio ir priešmokyklinio ugdymo skyriuje – 1 grupė (13 mokinių).

1.3. Jungtinė priešmokyklinio ugdymo grupė, kurios veiklos trukmė per dieną – 10,5 valandos.

Vykdomos priešmokyklinio ir ikimokyklinio ugdymo programos. Šiuo atveju priešmokyklinė grupė jungiama su ikimokyklinio ugdymo grupe. Ugdo priešmokyklinio ugdymo mokytojai ir ikimokyklinio ugdymo mokytojai, meninio ugdymo mokytojai, teikiamos logopedo, specialiojo pedagogo paslaugos:

Plungės lopšelyje-darželyje „Nykštukas“ – 1 grupė;

Plungės lopšelyje-darželyje „Vyturėlis“ – 1 grupė;

Plungės lopšelio-darželio „Vyturėlis“ Prūsalių skyriuje – 1 grupė;

Plungės r. Liepijų mokyklos Platelių universaliame daugiafunkciame centre – 1 grupė (12 mokinių);

Plungės r. Kulių gimnazijoje – 1 grupė (12 mokinių).

Plungės r. Žemaičių Kalvarijos Motiejaus Valančiaus gimnazijoje – 1 grupė (12 mokinių).

1.4. Jungtinė ikimokyklinio ugdymo grupė, kurios veiklos trukmė per dieną – 10,5 valandos.

Vykdomos priešmokyklinio ir ikimokyklinio ugdymo programos. Šiuo atveju priešmokyklinė grupė jungiama su ikimokyklinio ugdymo grupe. Ugdo ikimokyklinio ugdymo mokytojai, meninio ugdymo mokytojai, teikiamos logopedo, specialiojo pedagogo paslaugos:

Plungės lopšelyje-darželyje „Rūtelė“ – 1 grupė;

Plungės lopšelio-darželio „Nykštukas“ Kantaučių skyriuje – 1 grupė;

Plungės lopšelio-darželio „Vyturėlis“ Didvyčių skyriuje – 1 grupė.

1.5. Jungtinė specialiojo ugdymo grupė, kurios veiklos trukmė per parą – 10,5 valandos.

Vykdomos ikimokyklinio specialiojo ir priešmokyklinio specialiojo ugdymo programos. Šiuo atveju priešmokyklinė grupė jungiama su ikimokyklinio ugdymo grupe. Ugdo priešmokyklinio ugdymo mokytojai ir ikimokyklinio ugdymo mokytojai, meninio ugdymo mokytojai, teikiamos logopedo, specialiojo pedagogo paslaugos:

Plungės lopšelyje-darželyje „Pasaka“ – 1 grupė.

1.6. Jungtinė specialiojo ugdymo grupė, kurios veiklos trukmė per parą – 24 valandos.

Vykdomos ikimokyklinio specialiojo ir priešmokyklinio specialiojo ugdymo programos. Šiuo atveju priešmokyklinė grupė jungiama su ikimokyklinio ugdymo grupe. Ugdo priešmokyklinio ugdymo mokytojai ir ikimokyklinio ugdymo mokytojai, meninio ugdymo mokytojai, teikiamos logopedo, specialiojo pedagogo paslaugos:

Plungės lopšelyje-darželyje „Pasaka“ – 1 grupė.

Savivaldybės meras

SUDERINTA:

Administracijos direktoriaus pavaduotojas, pavaduojantis Administracijos direktorių Mantas Česnauskas

Juridinio ir personalo administravimo skyriaus patarėja Donata Norvaišienė

Kalbos tvarkytoja Simona Grigalauskaitė

Švietimo ir sporto skyriaus vedėjo pavaduotoja Vitalija Pociutė

Sprendimą rengė Švietimo ir sporto skyriaus vyr. specialistė Dangirutė Vaškienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRIEŠMOKYKLINIO UGDYMO ORGANIZAVIMO MODELIŲ IR GRUPIŲ SKAIČIAUS PLUNGĖS RAJONO SAVIVALDYBĖS BENDROJO UGDYMO MOKYKLOSE, LOPŠELIUOSE-DARŽELIUOSE 2022–2023 MOKSLO METAIS NUSTATYMO“** |
| 2022 m. liepos 7 d.  Plungė |

**1. Parengto teisės akto projekto tikslai, uždaviniai, problemos esmė -** reglamentuoti priešmokyklinių amžiaus mokinių paskirstymą ir užtikrinti efektyvų darbą Plungės rajono bendrojo ugdymo mokyklų, lopšelių-darželių priešmokyklinio ir (ar) ikimokyklinio ugdymo grupėse.

**2. Kaip šiuo metu yra sprendžiami projekte aptarti klausimai.** Sprendimo projektas suderintas su ugdymo įstaigų vadovais.

**3. Kodėl būtina priimti sprendimą, kokių pozityvių rezultatų laukiama.** Atsižvelgdama į esamą mokyklose mokinių skaičių ir vadovaudamasi Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo 3 punktu, Savivaldybės taryba kiekvienais kalendoriniais metais iki gegužės 31 d. nustato, o iki rugsėjo 1 d. patikslina priešmokyklinių grupių komplektų skaičių bendrojo ugdymo mokyklose, lopšeliuose-darželiuose.

**4. Siūlomos teisinio reguliavimo nuostatos.** Nustatomi konkretūs priešmokyklinio ugdymo modeliai įstaigoms ir reglamentuotas priešmokyklinis ugdymas.

**5. Pateikti skaičiavimus, išlaidų sąmatas, nurodyti finansavimo šaltinius.** Priešmokyklinis ugdymas finansuojamas: 20 valandų iš mokymo lėšų ir 16 valandų iš Savivaldybės biudžeto. Finansavimas priešmokykliniam ugdymui jau skirtas metų pradžioje, todėl sprendimo projektui įgyvendinti papildomų lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės administracijos Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės ugdymo įstaigoms.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Bus vykdomas kokybiškas šešiamečių ugdymas* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Švietimo ir sporto skyriaus vyr. specialistė Dangirutė Vaškienė