**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL gatvių pavadinimų suteikimo ir gatvės geografinių charakteristikų pakoregavimo**

2022 m. liepos 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsnio antrąja dalimi, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 5 ir 6 punktų nuostatomis, Plungės rajono savivaldybės taryba nusprendžia:

1. Suteikti:
   1. Draustinio gatvės pavadinimą Vilkaičių kaime, Žlibinų seniūnijoje, Plungės rajono savivaldybėje (pridedamas 1 priedas);
   2. Smilgų gatvės pavadinimą Truikių kaime, Babrungo seniūnijoje, Plungės rajono savivaldybėje (pridedamas 2 priedas);
   3. Lakštingalų gatvės pavadinimą Berenių kaime, Babrungo seniūnijoje, Plungės rajono savivaldybėje (pridedamas 3 priedas).
2. Pakoreguoti Draustinio g., Marcių kaime, Žlibinų seniūnijoje, Plungės rajono savivaldybėje, geografines charakteristikas (pridedamas 4 priedas).

Savivaldybės meras

SUDERINTA:

Administracijos direktoriaus pavaduotojas,

pavaduojantis Administracijos direktorių Mantas Česnauskas

Architektūros ir teritorijų planavimo skyriaus vedėjo pavaduotoja Kristina Petrulevičienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus patarėja Donata Norvaišienė

Sprendimą rengė

Architektūros ir teritorijų planavimo skyriaus vyr. specialistė Laura Baumilė

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL GATVių PAVADINIMų SUTEIKIMO IR GATVĖS GEOGRAFINIŲ CHARAKTERISTIKŲ PAKOREGAVIMO“** |
| 2022 m. liepos 8 d.  Plungė |

**1. Parengto teisės akto projekto tikslai, uždaviniai, problemos esmė.**

Tikslas – teisės aktų nustatyta tvarka suteikti Vilkaičių, Truikių, Berenių kaimuose gatvių pavadinimus, kad žemės sklypams pagal jų naudojimo būdą būtų suteikti adresai. Taip pat reikia pakoreguoti Marcių k., Draustinio g. geografines charakteristikas, nes jos neatitinka situacijos vietovėje.

**2. Kaip šiuo metu yra sprendžiami projekte aptarti klausimai.**

Dėl pavadinimo gatvėms suteikimo klausimas nesvarstytas Plungės rajono savivaldybės administracijos Žymių žmonių, istorinių datų, įvykių įamžinimo ir gatvių pavadinimų suteikimo komisijoje, nes, vadovaujantis Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo 10.4. punktu, kai gatvė sutampa su kitos gyvenamosios vietovės riba ir pastatai, jų kompleksai ar korpusai yra abiejose gatvės pusėse, tokiai gatvei suteikiamas toks pats pavadinimas abiejose gyvenamosiose vietovėse, todėl gatvėms suteikti pavadinimai, kaip ir gretimose gyvenamosiose vietovėse. Yra parengtos schemos.

**3. Kodėl būtina priimti sprendimą, kokių pozityvių rezultatų laukiama.**

Pavadinimai gatvėms būtini, nes reikia suteikti adresus ten esantiems kitos paskirties žemės sklypams, kad juos suinteresuoti asmenys galėtų įregistruoti Nekilnojamojo turto registre. Pakoreguoti Draustinio g. geografines charakteristikas reikia, nes šiuo metu neatitinka esamos situacijos.

**4. Siūlomos teisinio reguliavimo nuostatos.**

Suteikiamas gatvės pavadinimas ir pakoreguojamos gatvės geografinės charakteristikos, vadovaujantis Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 patvirtintu Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, bus įregistruojami Registrų centro Adresų registre.

**5. Pateikti skaičiavimus, išlaidų sąmatas, nurodyti finansavimo šaltinius.**

Gatvės pavadinimo lentelės pagaminimas ir pastatymas.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Teisės aktų keisti ar priimti naujų nereikės.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos požymių nėra.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Architektūros ir teritorijų planavimo skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono savivaldybės Žlibinų, Babrungo seniūnijoms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Suteikus naujus gatvės pavadinimus ir pakoregavus gatvės geografines charakteristikas, bus galima suteikti adresus esamiems ir numatomiems statyti pastatams bei esamiems žemės sklypams.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* | *teigiamas* |  |
| *Viešajam administravimui* | *teigiamas* |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* | *teigiamas* |  |
| *Kitoms sritims, asmenims ar jų grupėms* | *teigiamas* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Architektūros ir teritorijų planavimo skyriaus vyr. specialistė Laura Baumilė