**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VIETINĖS RINKLIAVOS UŽ LEIDIMO PREKIAUTI AR (IR) TEIKTI PASLAUGAS PLUNGĖS RAJONO SAVIVALDYBĖS**

**VIEŠOSIOSE VIETOSE IŠDAVIMĄ NUOSTATŲ PATVIRTINIMO**

2022 m. liepos 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos rinkliavų įstatymo 11 straipsnio 1 dalies 2 punktu bei 12 straipsniu, Plungės rajono savivaldybės taryba n u s p r e n d ž i a:

1. Patvirtinti naujos redakcijos Vietinės rinkliavos už leidimo prekiauti ar (ir) teikti paslaugas Plungės rajono savivaldybės viešosiose vietose išdavimą nuostatus (pridedama).

2. Patvirtinti prašymo formą „Dėl dalyvavimo viešajame konkurse“ (1 priedas).

3. Patvirtinti Plungės miesto ir jo prieigų paviljonų sklaidos schemą (2 priedas).

4. Pripažinti netekusiu galios Plungės rajono savivaldybės tarybos 2022 m. gegužės 26 d. sprendimą Nr. T1-133 „Dėl Vietinės rinkliavos už leidimo prekiauti ar (ir) teikti paslaugas Plungės rajono savivaldybės viešosiose vietose išdavimą nuostatų patvirtinimo“.

Savivaldybės meras

SUDERINTA :

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Juridinio ir personalo administravimo skyriaus patarėja Donata Norvaišienė

Protokolo skyriaus kalbos tvarkytoja Simona Grigalauskaitė

Architektūros ir teritorijų planavimo skyriaus vedėjo pavaduotoja Kristina Petrulevičienė

Plungės miesto seniūnijos specialistas Arūnas Juozas Auškalnis

Turto skyriaus vyr. specialistė Inga Daublienė

Sprendimą rengė Darbo grupė, sudaryta Administracijos direktoriaus 2020 m. birželio 27 d. įsakymu Nr. DE-674 ,,Dėl darbo grupės sudarymo“

PATVIRTINTA

Plungės rajono savivaldybės

tarybos 2022 m. liepos 28 d.

sprendimu Nr. T1-

**VIETINĖS RINKLIAVOS UŽ LEIDIMO PREKIAUTI AR (IR) TEIKTI PASLAUGAS PLUNGĖS RAJONO SAVIVALDYBĖS VIEŠOSIOSE VIETOSE IŠDAVIMĄ**

**NUOSTATAI**

**I SKYRIUS**

**BENDROJI DALIS**

1. Vietinės rinkliavos už leidimo prekiauti ar (ir) teikti paslaugas Plungės rajono savivaldybės viešosiose vietose išdavimą nuostatai (toliau – Rinkliavos nuostatai) nustato vietinę rinkliavą už leidimo prekiauti ar (ir) teikti paslaugas Plungės rajono savivaldybės viešosiose vietose išdavimą, jos mokėtojus, mokėjimo ir rinkliavos grąžinimo tvarką, lengvatas, dydžius, rinkimo kontrolę ir atsakomybę.

2. Prekiaujantys bei teikiantys paslaugas Savivaldybės viešosiose vietose turi gauti leidimą, kuris išduodamas pateikus prašymą, mokėjimo pavedimo ar kasos kvito kopiją ir kitus atitinkamus dokumentus. Minėtus duomenis ir informaciją prekiautojai turi teisę pateikti elektroninėmis priemonėmis arba tiesiogiai kreipiantis į kompetentingą instituciją.

3. Rinkliavos nuostatai yra privalomi Plungės rajono savivaldybės teritorijos viešosiose vietose prekiaujantiems ar (ir) paslaugas teikiantiems juridiniams ir fiziniams asmenims.

4. Jeigu Lietuvos Respublikos teisės aktai nustato papildomų ar kitų prekybos bei paslaugų teikimo viešosiose vietose reikalavimų, kitą kontrolės tvarką ar prekybinės veiklos subjektų atsakomybę, taikomos tų teisės aktų nuostatos.

5. Šiuose Rinkliavos nuostatuose vartojamos pagrindinės sąvokos:

5.1. **Leidimas** **prekiauti (teikti paslaugas) viešosiose vietose** – Plungės rajono savivaldybės tarybos (toliau – Taryba) sprendimu nustatyta tvarka išduotas dokumentas, suteikiantis teisę pardavėjams prekiauti ar (ir) paslaugų teikėjams teikti paslaugas Plungės rajono savivaldybės viešosiose vietose (toliau – Leidimas).

5.2. **Prekyba** – ūkinė-komercinė veikla, susijusi su prekių gamyba, pirkimu ir pardavimu, paslaugos teikimu ir vartojimu viešosiose vietose.

5.3. **Viešoji vieta** – Plungės rajono savivaldybės teritorijoje esanti Savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų, paviljonų, prekybai pritaikytų automobilių ar priekabų, lauko kavinių.

5.4. **Vietinė rinkliava** – Savivaldybės tarybos sprendimu nustatyta privaloma įmoka, galiojanti Plungės rajono savivaldybės teritorijoje;

5.5. **Laikinas statinys –** statinys, kurį leidžiama statyti numatant naudoti ribotą terminą ir kuris nėra registruojamas Nekilnojamojo turto registre.

5.6. **Paviljonas** – lengvų konstrukcijų ir į žemę įleistų pamatų neturintis laikinasis statinys, kurį galima pervežti neišmontavus arba išmontavus dalimis. Paviljonas gali būti atskiras statinys ar kito statinio priestatas.

**II SKYRIUS**

**RINKLIAVOS MOKĖTOJAI IR MOKĖJIMO TVARKA**

6. Rinkliavos dydis nustatomas eurais be centų.

7. Rinkliavas moka fiziniai ir juridiniai asmenys, prekiaujantys ar (ir) teikiantys paslaugas Plungės rajono savivaldybei priklausančioje ar valdytojo teise valdomoje teritorijoje.

8. Rinkliava sumokama pagal mokėjimo dieną galiojančius dydžius.

9. Rinkliava įmokama prieš išduodant Leidimą prekiauti ar (ir) teikti paslaugas.

10. Rinkliava turi būti sumokėta už pageidaujamą prekiauti ar (ir) teikti paslaugas laikotarpį, kuris negali būti ilgesnis kaip vienas mėnuo arba iki kalendorinių metų pabaigos.

11. Kad Rinkliava sumokėta, patvirtina pateiktas mokėjimo dokumentas ar jo kopija.

12. Taryba atskiru sprendimu gali indeksuoti Rinkliavos dydį kartą per metus.

13. Plungės rajono savivaldybės administracijos (toliau – Administracija) seniūnijų seniūnai ar jų įgalioti asmenys leidimų išdavimą tvarko Dokumentų valdymo sistemoje (DVS) ,,Kontora“. Buvęs specialus Veiklos leidimų prekybai registras nebepildomas.

**III SKYRIUS**

**RINKLIAVŲ LENGVATOS**

14. Vietinė rinkliava už vietą prekiauti ar (ir) teikti paslaugas viešosiose vietose neimama iš:

14.1 komercinių renginių rėmėjų šių renginių metu;

14.2. Savivaldybės viešųjų ir biudžetinių įstaigų jų organizuojamų renginių metu;

14.3. asociacijų, kurios įregistruotos Plungės rajono savivaldybės teritorijoje, amatininkų bei tautodailininkų, turinčių atitinkamus sertifikatus (pažymėjimus) ir prekiaujančių savo darbo gaminiais.

15. Rinkliavos dydis mažinamas 50 procentų neįgaliems asmenims bei senatvės pensininkams, deklaravusiems savo gyvenamąją vietą Plungės rajono savivaldybės teritorijoje. Tokie asmenys, leidimą išduodančiam subjektui, pateikia atitinkamą pažymėjimą, kitą lengvatą paliudijantį dokumentą ar nustatyta tvarka patvirtintą jo kopiją.

**IV SKYRIUS**

**RINKLIAVOS GRĄŽINIMO IR LEIDIMO PANAIKINIMO**

**TVARKA**

16.  Sumokėta vietinė rinkliava arba jos dalis grąžinama šiais atvejais:

16.1. kai sumokėta daugiau, negu nustatyta vietinės rinkliavos suma (grąžinama permokėta rinkliavos suma);

16.2. leidimas neišduodamas;

16.3. leidimu nepasinaudota dėl priežasčių, kurios nepriklauso nuo rinkliavos mokėtojo;

16.4. jei leidimu nepasinaudota dėl leidimą išduodančio subjekto kaltės.

17. Leidimas panaikinamas, jeigu:

17.1. pažeidžiamos įstatymų ir kitų teisės aktų, reglamentuojančių prekybos ar (ir) paslaugų teikimo viešosiose vietose nuostatos;

17.2. pažeidžiamos Administracijos direktoriaus nustatytos sąlygos;

17.3. pažeidžiamos prekybos ar (ir) paslaugų teikimo Plungės rajono savivaldybės viešosiose vietose taisyklės.

18. Panaikinus leidimą pagal šių Rinkliavos nuostatų 17 punkte nurodytą pažeidimą (-us), sumokėta rinkliava negrąžinama.

**V SKYRIUS**

**RINKLIAVOS DYDIS**

19. Rinkliavos dydžiai nustatyti penkių rūšių:

19.1. Rinkliavos dydžiai už Leidimą prekiauti ar (ir) teikti paslaugas Plungės rajono savivaldybės teritorijos viešosiose vietose išdavimą:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Prekyba ar (ir) paslaugų teikimas** | **Prekybinio ploto (iki 9 m²) miesto seniūnijos teritorijoje Vietinės rinkliavos dydis, Eur** | | **Prekybinio ploto (iki 3 m²) kaimiškų seniūnijų teritorijose Vietinės rinkliavos dydis, Eur** | |
| **Parai** | **Mėn.** | **Parai** | **Mėn.** |
| **Rinkliavos dydžiai už Leidimą prekiauti ar (ir)** **teikti paslaugas Plungės rajono savivaldybės teritorijos viešosiose vietose** | |  |  |  |  |
| 1. | Ne maisto produktais (suvenyrai, knygos, akiniai nuo saulės, garso, vaizdo prekės, žaislai, tautodailės gaminiai, rankdarbiai ir kt.) | 10 | 46 | 2 | 15 |
| 1.1. | Įvairi produkcija iš kioskų (iki 12 kv. m) | n | 30 | n | 10 |
| 1.2. | Gėlėmis, krepšeliais, vainikais, puokštėmis, žvakėmis prieš ir Visų šventųjų dieną ir Vėlines (leidimas išduodamas ne mažiau kaip dviem dienom) | 20 | n | 4 | n |
| 2. | Maisto produktais: |  |  |  |  |
| 2.1. | Duonos gaminiai, spragėsiai, saldumynai, virti kukurūzai, cukraus vata, ledai, vaisiai, žemės ūkio produkcija, arbatžolės, vaisvandeniai, gira ir kt. | 12 | 50 | 3 | 16 |
| 2.2. | Rūkytos mėsos ir žuvies gaminiai | 18 | 60 | 4 | 18 |
| 3. | Skirtingo asortimento prekėmis (maisto ir ne maisto produktais) | 14 | 54 | 4 | 18 |
| 4. | Viešojo maitinimo paslaugos | 15 | 60 | 4 | 18 |
| 4.1. | Viešojo maitinimo paslaugų teikimo įmonės aptarnavimo vietų išplėtimas lauke (kaina už 9 m²+ po 1 Eur už kiekvieną papildomą m²) | 10 | 30 | 3 | 9 |
| 5. | Paslaugų teikimas iš palapinės / stacionarios vietos (piešimas ant veidų, laikinų tatuiruočių darymas, kompiuterių, telefonų remontas, skrajučių dalijimas ir kt.), išskyrus: | 10 | 40 | 3 | 9 |
| 5.1. | atrakcionai, karuselės, batutai už vienetą | 30 | n | 20 | n |
| 5.2. | cirkas | 100 | n | 50 | n |
| 5.3. | dviračių, riedučių, paspirtukų, mašinėlių ir kt. nuoma | 12 | 60 | 3 | 10 |
| 5.4. | vandens transportą už vnt. | 10 | 30 | 2 | 8 |

Rinkliava mokama į Plungės rajono savivaldybės administracijos sąskaitą (įstaigos kodas – 188714469, sąsk. Nr. LT44 4010 043 000386227), esančią Luminor banke. Pavedimo paskirties kodai: Alsėdžių sen. – 53401; Babrungo sen. – 53402; Kulių sen. – 53403; Nausodžio sen. – 53404; Paukštakių sen. – 53405; Platelių sen. – 53406; Stalgėnų sen. – 53407; Šateikių sen. – 53408; Žemaičių Kalvarijos sen. – 53409; Žlibinų sen. – 53410; Plungės miesto sen. – 53411.

19.2. Rinkliavos dydžiai už Leidimą prekiauti ar (ir) teikti paslaugas renginių, švenčių, parodų metu, išdavimą:

|  |  |  |  |
| --- | --- | --- | --- |
| **Eil. Nr.** | **Prekyba ar (ir) paslaugų teikimas** | **Prekybinio ploto (iki 9 m²) miesto seniūnijos teritorijoje vietinės rinkliavos dydis, Eur** | **Prekybinio ploto (iki 3 m²) kaimiškų seniūnijų teritorijose vietinės rinkliavos dydis, Eur** |
| **Parai** | **Parai** |
| **Rinkliavos dydžiai už Leidimą prekiauti ar (ir) teikti paslaugas renginių, švenčių, parodų metu** | |  |  |
| 1. | Ne maisto produktais (suvenyrai, knygos, akiniai nuo saulės, garso, vaizdo prekės, žaislai, tautodailės gaminiai, rankdarbiai ir kt.) | 20 | 5 |
| 2. | Maisto produktai | | |
| 2.1. | Duonos gaminiai, spragėsiai, saldumynai, virti kukurūzai, cukraus vata, ledai vaisiai, žemės ūkio produkcija, arbatžolės ir kt. | 22 | 6 |
| 2.2. | Rūkytos mėsos ir žuvies gaminiai | 30 | 8 |
| 3. | Skirtingo asortimento prekėmis (maisto ir ne maisto produktais) | 26 | 8 |
| 4. | Viešojo maitinimo paslaugos | 30 | 8 |
| 5. | Paslaugų teikimas iš palapinės/stacionarios vietos (piešimas ant veidų, laikinų tatuiruočių darymas, kompiuterių, telefonų remontas, skrajučių dalinimas ir kt.), išskyrus: | 20 | 6 |
| 5.1. | Atrakcionai, karuselės, batutai už vienetą | 40 | 30 |
| 5.2. | Nuoma (dviračių, riedučių, paspirtukų, mašinėlių ir kt.) už vienetą | 10 | 4 |

Rinkliava mokama į Plungės rajono savivaldybės administracijos sąskaitą (įstaigos kodas 188714469, sąsk. Nr. LT44 40100430003386227), esančią Luminor banke. Pavedimo paskirties kodai: Alsėdžių sen. – 53401; Babrungo sen. – 53402; Kulių sen. – 53403; Nausodžio sen. – 53404; Paukštakių sen. – 53405; Platelių sen. – 53406; Stalgėnų sen. – 53407; Šateikių sen. – 53408; Žemaičių Kalvarijos sen. – 53409; Žlibinų sen. – 53410; Plungės miesto sen. – 53411.

19.3. Rinkliavos dydžiai už Leidimą prekiauti ar (ir) teikti paslaugas Plungės miesto šventės metu išdavimą:

|  |  |  |
| --- | --- | --- |
| **Rinkliavos dydžiai už Leidimą prekiauti ar (ir)** **teikti paslaugas Plungės miesto šventės metu** | | |
|  |  | **Vienai dienai** |
| 1. | Ne maisto produktais (suvenyrai, knygos, akiniai nuo saulės, garso, vaizdo prekės, žaislai, tautodailės gaminiai, rankdarbiai ir kt.) | 50 |
| 2. | Maisto produktais: |  |
| 2.1. | Duonos gaminiai, spragėsiai, saldumynai, virti kukurūzai, cukraus vata, ledai vaisiai, žemės ūkio produkcija, arbatžolės ir kt. | 55 |
| 2.2. | Rūkytos mėsos ir žuvies gaminiai | 60 |
| 3. | Skirtingo asortimento prekėmis (maisto ir ne maisto produktais) | 65 |
| 4. | Viešojo maitinimo paslaugos: | 60 |
| 4.1. | lauko kavinės, restoranai | 1000 |
| 5. | Paslaugų teikimas iš palapinės / stacionarios vietos (piešimas ant veidų, laikinų tatuiruočių darymas, skrajučių dalijimas, dviračių, riedučių, paspirtukų, mašinėlių nuoma ir kt.), išskyrus: | 50 |
| 5.1. | atrakcionai, karuselės, batutai už vienetą | 80 |
| 5.2. | Nuoma (dviračių, riedučių, paspirtukų, mašinėlių ir kt.) už vienetą | 15 |

Plungės miesto šventės mugės dalyvio aptarnavimo paslaugų mokestis mokamas į Plungės rajono savivaldybės administracijos sąskaitą (įstaigos kodas 188714469, sąsk. Nr. LT4440100430 00386227), esančią Luminor banke. Pavedimo paskirtis – Plungės miesto šventės mugės dalyvio aptarnavimo paslaugų mokestis (kodas 53412).

19.4. Rinkliavos dydžiai už Leidimą prekiauti ar (ir) teikti paslaugas Platelių ežero regione (Platelių mstl.: Didžioji g., Žemaičių Kalvarijos g., Žemaitės g., Ežero g.; Paplatelės km., Plokštinės g.) vasaros sezono metu (06.01–08.31) išdavimą:

|  |  |  |  |
| --- | --- | --- | --- |
| **Rinkliavos dydžiai už Leidimą prekiauti ar (ir)** **teikti paslaugas Platelių ežero regione (Platelių mstl.: Didžioji g., Žemaičių Kalvarijos g., Žemaitės g., Ežero g.; Paplatelės km., Plokštinės g.) vasaros sezono metu (06.01–08.31)** | | **Prekybinio ploto (iki 3 m²) Vietinės rinkliavos dydis, Eur** | |
|  | | **Parai** | **Mėnesiui** |
| 1. | Ne maisto produktais (suvenyrai, knygos, akiniai nuo saulės, garso, vaizdo prekės, žaislai, tautodailės gaminiai, rankdarbiai ir kt.) | 5 | 30 |
| 2. | Maisto produktais: |  |  |
| 2.1. | Duonos gaminiai, spragėsiai, saldumynai, virti kukurūzai, cukraus vata, ledai vaisiai, žemės ūkio produkcija, arbatžolės ir kt. | 6 | 35 |
| 2.2. | Rūkytos mėsos ir žuvies gaminiai | 7 | 40 |
| 3. | Skirtingo asortimento prekėmis (maisto ir ne maisto produktais) | 7 | 40 |
| 4. | Viešojo maitinimo paslaugos | 8 | 45 |
| 4.1. | Viešojo maitinimo paslaugų teikimas, įmonės aptarnavimo vietų išplėtimas lauke (kaina už 9 m²+ po 1 Eur už kiekvieną papildomą m²) | 10 | 100 |
| 5. | Paslaugų teikimas iš palapinės / stacionarios vietos (piešimas ant veidų, laikinų tatuiruočių darymas, kompiuterių, telefonų remontas, skrajučių dalinimas ir kt.), išskyrus: | 6 | 20 |
| 5.1. | atrakcionai, karuselės, batutai už vienetą | 30 | n |
| 5.2. | dviračių, riedučių, paspirtukų, mašinėlių ir kt. nuoma | 5 | 30 |
| 5.3. | Vandens transportas už vnt. | 10 | 30 |

Rinkliava mokama į Plungės rajono savivaldybės administracijos sąskaitą (įstaigos kodas 188714469, sąsk. Nr. LT44 4010 0430 003 86227), esančią Luminor banke. Pavedimo paskirties kodas – 53406 (Platelių sen.).

19.5. Rinkliavos dydžiai už Leidimą prekiauti ar (ir) teikti paslaugas, organizuojant viešąjį konkursą vietose, nustatytose Plungės miesto ir jo prieigų paviljonų sklaidos schemoje (toliau – Schema) išdavimą.

1 variantas

|  |  |
| --- | --- |
| **Rinkliavos dydžiai už Leidimą prekiauti ar (ir)** **teikti paslaugas, organizuojant viešąjį konkursą vietose, nustatytose Schemoje** | |
| **Vietos Nr.** | **Mėnesiui (eurais)** |
| 1. | 1,00 |
| 2. | 1,00 |
| 3. | 1,00 |
| 4. | 1,00 |
| 5. | 1,00 |
| 6. | 1,00 |

2 variantas

|  |  |
| --- | --- |
| **Rinkliavos dydžiai už Leidimą prekiauti ar (ir)** **teikti paslaugas, organizuojant viešąjį konkursą vietose, nustatytose Schemoje** | |
| **Vietos Nr.** | **Mėnesiui (eurais)** |
| 1. | 76,00 |
| 2. | 101,00 |
| 3. | 87,00 |
| 4. | 87,00 |
| 5. | 120,00 |
| 6. | 87,00 |

3 variantas

|  |  |
| --- | --- |
| **Rinkliavos dydžiai už Leidimą prekiauti ar (ir)** **teikti paslaugas, organizuojant viešąjį konkursą vietose, nustatytose Schemoje** | |
| **Vietos Nr.** | **Mėnesiui (eurais)** |
| 1. | 168,00 |
| 2. | 335,00 |
| 3. | 241,00 |
| 4. | 241,00 |
| 5. | 402,00 |
| 6. | 241,00 |

Rinkliava mokama į Plungės rajono savivaldybės administracijos sąskaitą (įstaigos kodas 188714469, sąsk. Nr. LT444010043000386227), esančią Luminor banke. Pavedimo paskirties kodai: Nausodžio sen. 53404 už leidimą paviljonui Nr. 6; Plungės miesto sen. už leidimą paviljonui Nr. 1; 2; 3; 4; 5 pagal sprendimo 2 priedą.

**VI SKYRIUS**

**VIEŠOJO KONKURSO ORGANIZAVIMO TVARKA**

**PIRMASIS SKIRSNIS**

**BENDROSIOS NUOSTATOS**

20. Viešojo konkurso dėl Leidimų prekiauti ar (ir) teikti paslaugas Tarybos nustatytose viešosiose vietose išdavimo organizavimo ir vietinės rinkliavos dydžio nustatymo tvarka (toliau – Konkursas) taikomas išaiškinti asmenis, pasiūliusius viešajame konkurse didžiausią vietinės rinkliavos sumą ir kuriems suteikiama pirmumo teisė įsigyti leidimą nustatytose viešosiose vietose, kuriose išduodamų leidimų skaičius yra ribojamas.

21. Konkursą organizuoja ir vykdo Administracijos direktoriaus įsakymu sudaryta Konkursų dėl leidimų prekiauti ar (ir) teikti paslaugas Plungės rajono savivaldybės tarybos (toliau – Taryba) nustatytose viešosiose vietose išdavimo, komisija (toliau – Komisija), kurios sudėtis turi būti ne mažiau kaip 3 Administracijos darbuotojai. Administracijos direktoriaus įsakymu taip pat turi būti patvirtinti Komisijos darbo tvarka, konkurso reikalavimai ir sąlygos.

22. Komisijos įgaliojimai:

22.1. paskelbti, organizuoti ir vykdyti konkursus;

22.2. išaiškinti didžiausią pasiūlytą vietinės rinkliavos sumą už Leidimo nustatytose viešosiose vietose išdavimą ir konkurso nugalėtoją.

23. Komisijos posėdis laikomas įvykusiu, kai posėdyje dalyvauja daugiau kaip pusė Komisijos narių.

**ANTRASIS SKIRSNIS**

**KONKURSO ORGANIZAVIMO IR VYKDYMO TVARKA**

24. Komisija nustato Konkurso organizavimo bei vykdymo datą ir šią informaciją perduoda Administracijos kultūros, turizmo ir viešųjų ryšių skyriui paskelbti vietinėje spaudoje ir Administracijos informacinių technologijų skyriui paskelbti interneto svetainėje [www.plunge.lt](http://www.plunge.lt).

Skelbiamoje informacijoje apie organizuojamą Konkursą turi būti nurodyta:

24.1. Konkurso organizavimo vieta, data bei laikas;

24.2. dokumentų Konkursui pateikimo vieta (adresas) ir terminas, kuris turi būti ne trumpesnis kaip 5 darbo dienos nuo skelbimo paskelbimo spaudoje ir Savivaldybės interneto svetainėje (į šį laikotarpį įskaitoma ir skelbimo paskelbimo diena, jei ta diena yra darbo diena);

24.3. prekybos ar (ir) paslaugų teikimo viešosios vietos numeris pagal Schemą, jai taikomos, Administracijos direktoriaus įsakymu nustatytos sąlygos;

24.4. nustatytas vietinės rinkliavos pradinis dydis už Leidimo išdavimą, kuris sutampa su šių Rinkliavos nuostatų 19.5. papunktyje nurodytais dydžiais;

24.5. nustatyto vietinės rinkliavos dydžio už Leidimo išdavimą galiojimo terminas, kuris negali būti ilgesnis kaip 8 metai;

24.6. banko pavadinimas, kodas ir sąskaita, į kurią Konkurso dalyvis turi sumokėti Dalyvio mokestį (6 mėnesių vietinės rinkliavos už leidimo išdavimą dydžio sumą);

24.7. telefono numeris, adresas, elektroninio pašto adresas, kuriuo galima gauti papildomą informaciją apie prekybos ar (ir) paslaugų teikimo vietas, Konkurso vykdymo tvarką.

25. Fizinis asmuo nuo 18 metų ar juridinis asmuo, norintis užsiregistruoti Konkurso dalyviu, pateikia Komisijai per Administracijos bendrųjų reikalų skyrių užklijuotą voką, ant kurio turi būti užrašyta Konkurso vykdymo data ir objekto vieta pagal schemą.

26. Vokas nepriimamas, jeigu:

26.1. gautas po skelbime nustatyto pateikimo termino;

26.2. neužklijuotas arba kitaip pažeistas;

26.3. ant išorinio voko neužrašyta Konkurso vykdymo data.

27. Voke, ant kurio užrašyta Konkurso vykdymo data ir objekto vieta pagal schemą, turi būti įdėtas kitas, užklijuotas vokas, ant kurio užrašytas prekybos ar (ir) paslaugos teikimo viešosios vietos objekto vieta pagal schemą ir paslaugos pavadinimas, taip pat turi būti pridėti šie dokumentai:

27.1. prašymas, kuriame nurodomas Konkurso dalyvio vardas, pavardė (jei tai fizinis asmuo), gimimo data ar juridinio asmens pavadinimas, kodas, adresas, telefono numeris, elektroninio pašto adresas, prekybos ar (ir) paslaugos teikimo viešosios vietos adresas (gatvės ar teritorijos pavadinimas, paslaugos pavadinimas, būsimosios veiklos pobūdis, siūloma vietinės rinkliavos suma eurais be centų (skaičiais ir žodžiais) už Leidimo nustatytoje viešojoje vietoje išdavimą (1 priedas);

Pastaba. Siūloma vietinės rinkliavos suma eurais be centų už Leidimo išdavimą negali būti mažesnė nei Tarybos nustatyta vietinė rinkliava toje viešojoje vietoje dėl kurios teikiamas prašymas dalyvauti Konkurse.

27.2. individualios veiklos vykdymo pažymos kopija, jeigu fizinis asmuo vykdo nustatyta tvarka apskrities valstybinėje mokesčių inspekcijoje įregistravęs individualią veiklą (toliau – individuali veikla pagal pažymą);

27.3. išrašą iš juridinių asmenų registro (jeigu Konkurso dalyvis yra juridinis asmuo);

27.4. jeigu Konkurse dalyvauja fizinis asmuo – asmens tapatybę patvirtinančio dokumento kopija;

27.5. Dalyvio mokesčio sumokėjimą patvirtinančio dokumento kopija (tik tai viešajai vietai dėl kurios teikiamas prašymas dalyvauti Konkurse), kurios kitoje pusėje turi būti užrašytas viešosios vietos adresas (gatvės ar teritorijos pavadinimas, paslaugos pavadinimas.

28. Asmuo, pageidaujantis dalyvauti Konkurse, konkrečiai viešajai vietai gali pateikti tik vieną prašymą (su dokumentais).

29. Konkurso dalyviai registruojami registracijos lape, kuriame turi būti užrašyti šie rekvizitai: dalyvio registracijos eilės numeris, užklijuoto voko gavimo data bei tikslus laikas (valandos ir minutės), dokumentus pateikusio asmens vardas, pavardė ir parašas. Konkurso dalyviui išduodamas užregistravusio darbuotojo pasirašytas pažymėjimas, kuriame nurodomas gauto užklijuoto voko registracijos eilės numeris, jo gavimo data bei laikas, Konkurso organizavimo vieta, data bei laikas. Ant voko užrašytas eilės numeris turi sutapti su registracijos pažymėjimo eilės numeriu. Administracijos bendrųjų reikalų skyriaus darbuotojas užregistruotą voką padeda į rakinamą seifą. Pasibaigus Konkurso dalyvių registracijai bendrųjų reikalų skyriaus darbuotojas, visų dalyvių pateiktus registruotus vokus, perduoda komisijos pirmininkui arba kitam Komisijos nariui pavaduojančiam pirmininką pastarajam nesant.

30. Konkursas turi įvykti ne vėliau kaip kitą darbo dieną nuo paskutinės dalyvių registracijos dienos.

31. Asmenys, pateikę prašymus dalyvauti Konkurse, nėra kviečiami dalyvauti.

32. Komisija patikrina, ar pateikti visi 27 punkte išvardyti dokumentai. Paskelbia siūlomas vietinės rinkliavos sumas ir jas įrašo konkrečios viešosios vietos protokole. Nugalėtoju tampa Konkurso dalyvis, kurio pasiūlyta vietinės rinkliavos suma yra didžiausia*.* Jeigu paaiškėja, kad daugiau kaip vienas Konkurso dalyvis pasiūlo tokio paties dydžio vietinės rinkliavos sumą už Leidimo išdavimą, Konkurso nugalėtoju tampa asmuo, kurio vokas su viešojo konkurso dokumentaisįregistruotas anksčiausiai. Paskelbus nugalėtoją, dėl konkrečios viešosios vietos, protokolą pasirašo Komisijos pirmininkas ir nariai.

Pastaba. Po įvykusio Konkurso vietinės rinkliavos dydžiu laikoma didžiausia dėl nustatytos viešosios vietos Konkurse pasiūlyta vietinės rinkliavos suma.

33. Komisijos išaiškintas Konkurso nugalėtojas, apie laimėtą Konkursą, nugalėtojo nurodytu elektroniniu paštu, informuojamas ne vėliau kaip per 3 darbo dienas nuo Konkurso pabaigos. Kiti Konkurso dalyviai, apie Konkurso rezultatus, informuojami ne vėliau kaip per 7 darbo dienas nuo Konkurso vykdymo dienos.

Kiekvienas Konkurso dalyvis turi teisę susipažinti su bendruoju Komisijos posėdžio protokolu.

34. Tokiu atveju, kai Konkurso dalyvis nelaimi Konkurso, kitoje Dalyvio mokesčio sumokėjimą patvirtinančio dokumento pusėje Komisijos pirmininkas, ar jį pavaduojantis kitas Komisijos narys, užrašo „Grąžinama“ ir pasirašo. Šį mokestį asmuo turi susigrąžinti tais pačiais kalendoriniais metais, kuriais jis dalyvavo Konkurse.

35. Konkurso dalyvis, pripažintas nugalėtoju, skirtumą tarp Dalyvio mokesčio ir Komisijos išaiškintos vietinės rinkliavos sumos už leidimo išdavimą privalo sumokėti ne vėliau kaip per 3 darbo dienas po to, kai jis buvo informuotas apie Konkurso laimėjimą ir Komisijai pateikti tai įrodančius dokumentus. Komisija, iš Konkurso nugalėtojo gavusi skirtumo sumokėjimo įrodančius dokumentus, protokolą su visa Konkurso medžiaga perduoda seniūnijai, kurios teritorijoje yra konkreti viešoji vieta, kuriai bus išduodamas leidimas prekiauti ar (ir) teikti paslaugas.

Nesumokėjus skirtumo per nurodytą laiką, Dalyvio mokestis negrąžinamas ir Konkurso laimėtojas praranda pirmumo teisę į leidimo šioje viešojoje vietoje išdavimą tais pačiais metais ir ateinančius dvejus metus jis nebegali dalyvauti Konkurse dėl šios viešosios vietos. Tokiu atveju pirmumo teisė, į leidimo šioje viešojoje vietoje išdavimą, atitenka kitam, aukščiausią kainą pasiūliusiam Konkurso dalyviui.

36. Konkurso dalyvis, kuriam suteikta pirmumo teisė įsigyti leidimą nustatytoje viešojoje vietoje, kurioje veiklą galima vykdyti ne vienerius metus, ateinančiais metais po įvykusio Konkurso (ir iki nustatyto vietinės rinkliavos dydžio galiojimo laikotarpio pabaigos) pasiūlytą Konkurso metu vietinės rinkliavos sumą už leidimo išdavimą turi sumokėti iki einamųjų metų kovo 31 dienos imtinai ir pateikti sumokėjimą patvirtinantį dokumentą seniūnijai, išdavusiai Leidimą prekiauti ar (ir) teikti paslaugas. Nurodytu laiku nesumokėjęs pasiūlytos vietinės rinkliavos sumos už Leidimo išdavimą ir nepateikęs dokumento, patvirtinančio sumokėjimą, arba raštu atsisakęs pirmumo teisės įsigyti Leidimą, netenka teisės į Leidimą. Tais pačiais metais ir ateinančius du metus jis nebegali dalyvauti Konkurse dėl šios viešosios vietos. Apie tai seniūnija informuoja Komisiją ir Konkursas tai viešajai vietai dėl Leidimo išdavimo organizuojamas iš naujo.

37. Vidiniai vokai neatidaromi, jeigu:

37.1. voke, ant kurio užrašyta Konkurso vykdymo data ir objekto vieta pagal schemą, yra įdėtas daugiau negu vienas vidinis vokas;

37.2. ant vidinio voko neužrašytas prekybos ar (ir) paslaugos teikimo objekto vieta pagal schemą, paslaugos pavadinimas.

38. Prašymas nenagrinėjamas, jeigu:

38.1. prašymas užpildytas ne visiškai arba užpildytas neteisingai;

38.2. skiriasi nurodyta pasiūlytos vietinės rinkliavos suma skaičiais ir žodžiais;

38.3. nurodyta pasiūlyta mažesnė vietinės rinkliavos suma nei nustatyta Tarybos vietinė rinkliava;

38.4. nepateiktas įgaliojimas, suteikiantis teisę atstovauti fiziniam ar juridiniam asmeniui (jeigu toks turėjo būti pridėtas);

38.5. nesumokėtas arba sumokėtas mažesnis Dalyvio mokestis;

38.6. nuo Leidimo, kuris buvo išduotas tam pačiam objektui pagal schemą, panaikinimo dienos nepraėjo vieneri metai;

39. Konkursas dėl konkrečios viešosios vietos laikomas įvykusiu, jeigu nors vienas asmuo, užsiregistravo į Konkursą, pateikė prašymą ir sumokėjo Dalyvio mokestį.

40. Tokiu atveju, jeigu kurioje nors Tarybos nustatytoje viešojoje vietoje neatsirado nė vieno asmens, norinčio dalyvauti Konkurse, Konkursas organizuojamas dar du kartus. Neįvykus Konkursui trečią kartą, Konkursas tais metais nebeorganizuojamas ir leidimas neišduodamas.

**VII SKYRIUS**

**RINKLIAVOS RINKIMO KONTROLĖ IR ATSAKOMYBĖ**

41. Rinkliavos rinkimą kontroliuoja Savivaldybės Kontrolės ir audito tarnyba.

42. Delspinigiai, kaip papildoma kontrolės priemonė už Leidimo išdavimą, nenustatomi, nes pagal Rinkliavos nuostatų 9 punktą vietinė rinkliava yra sumokama iki Leidimo prekiauti ar (ir) teikti norimas paslaugas išdavimo.

43. Asmenys, pažeidę šiuos Rinkliavų nuostatus, atsako įstatymų nustatyta tvarka.

44. Šie Rinkliavos nuostatai keičiami, pripažįstami negaliojančiais ar stabdomas jų galiojimas Tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

FORMA PATVIRTINTA

Plungės rajono savivaldybės

tarybos 2022 m. liepos 28 d.

sprendimu Nr. T1-

1 priedas

**(Prašymo formos pavyzdys)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas, kodas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fizinio asmens vardas, pavardė, gimimo data, individualios veiklos įregistravimo dokumento numeris

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adresas, telefono numeris, elektroninio pašto adresas)

Konkursų dėl leidimų prekiauti ar (ir) teikti paslaugas

Plungės rajono savivaldybės nustatytose viešosiose

vietose išdavimo komisijai

**PRAŠYMAS**

**DĖL DALYVAVIMO VIEŠAJAME KONKURSE**

20\_\_\_m\_\_\_\_\_\_\_\_\_\_\_\_\_\_\_\_\_\_\_\_d.

Plungė

Prašau leisti dalyvauti viešajame konkurse dėl Plungės rajono savivaldybės nustatytos viešosios vietos

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gatvės ar teritorijos pavadinimas, numeris pagal schemą)

prekiauti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prekių asortimentas)

ar (ir) teikti paslaugas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paslaugos rūšis)

Siūloma vietinės rinkliavos suma \_\_\_\_\_\_\_\_\_\_\_\_\_\_\_\_Eur\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Eur

(nurodoma siūloma vietinės rinkliavos suma skaičiais be centų ir žodžiais už vienus metus laikotarpiu nuo birželio 1 d. iki gegužės 31 d. imtinai)

Su Vietinės rinkliavos už leidimo prekiauti ar (ir) teikti paslaugas Plungės rajono savivaldybės nustatytose viešosiose vietose išdavimą nuostatų 35 punktu susipažinau.

PRIDEDAMA\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_ .\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)

A. V.


PATVIRTINTA

Plungės rajono savivaldybės

tarybos 2022 m. liepos 28 d.

sprendimu Nr. T1-

2 priedas



**PLUNGĖS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**PRIE SPRENDIMO PROJEKTO**

**,,DĖL VIETINĖS RINKLIAVOS UŽ LEIDIMO PREKIAUTI AR (IR) TEIKTI PASLAUGAS PLUNGĖS RAJONO SAVIVALDYBĖS VIEŠOSIOSE VIETOSE IŠDAVIMĄ NUOSTATŲ PATVIRTINIMO“**

2022 m. liepos 12 d.

Plungė

**1. Parengto teisės akto projekto tikslai, problemos esmė.** Parengtas Plungės rajono savivaldybės tarybos sprendimas atspindėtų pasikeitusią situaciją, nes įgyvendinant įvairius infrastruktūros atnaujinimo projektus atsiranda galimybė ir poreikis įkurti naujas prekybos vietas, kuriose leidimus prekiauti ar (ir) teikti paslaugas būtų tikslinga išduoti konkurso būdu bei surinkti daugiau pajamų į biudžetą.

**2. Kaip šiuo metu yra sprendžiami projekte aptarti klausimai.** Šiuo metu klausimai nėra reglamentuoti, nes konkurso būdu gaunamų leidimų Plungės rajono savivaldybės taryba iki šiol nebuvo nustačiusi.

**3. Kodėl būtina priimti sprendimą, kokių pozityvių rezultatų laukiama.** Įgyvendinus įvairius infrastruktūros atnaujinimo projektus, atsirado galimybė ir poreikis įkurti naujas prekybos vietas, kuriose leidimai (ilgam laikui) prekiauti ar (ir) teikti paslaugas bus išduoti konkurso būdu ir taip bus sudarytos sąlygos verslo plėtotei.

**4. Siūlomos teisinio reguliavimo nuostatos.** Pagal siūlomą sprendimo projektą leidimai prekiauti ar (ir) teikti paslaugas 6 naujai atsiradusiose vietose būtų išduodami tik konkurso tvarka.

**5. Pateikti skaičiavimus, išlaidų sąmatas, nurodyti finansavimo šaltinius.** Nenurodomi.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pripažinti netekusiu galios Plungės rajono savivaldybės tarybos 2022 m. gegužės 26 d. sprendimą Nr. T1-133 „Dėl Vietinės rinkliavos už leidimo prekiauti ar (ir) teikti paslaugas Plungės rajono savivaldybės viešosiose vietose išdavimą nuostatų patvirtinimo“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra.

**8. Nurodyti, kieno iniciatyva sprendimo projektas yra parengtas.** Sprendimo projektas rengtas Plungės rajono savivaldybės administracijos vadovybės iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Priimtas sprendimas turėtų būti nusiųstas Plungės miesto ir Nausodžio seniūnijoms.

**11. Kita svarbi informacija.** Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *numatoma* | *nenumatoma* |
| *Finansams* | *numatoma* | *nenumatoma* |
| *Socialinei aplinkai* | *nenumatoma* | *nenumatoma* |
| *Viešajam administravimui* | *nenumatoma* | *nenumatoma* |
| *Teisinei sistemai* | *numatoma* | *nenumatoma* |
| *Kriminogeninei situacijai* | *nenumatoma* | *nenumatoma* |
| *Aplinkai* | *nenumatoma* | *nenumatoma* |
| *Administracinei naštai* | *nenumatoma* | *numatoma* |
| *Regiono plėtrai* | *nenumatoma* | *nenumatoma* |
| *Kitoms sritims, asmenims ar jų grupėms* |  |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Administracijos direktoriaus pavaduotojas Mantas Česnauskas